《往年与关止叔相别甬上止叔见勉学道甚勤且曰无为专事文字间也及今五年矣尚未有所就因作诗见志且以自警也》
宋代·吕本中

老关别我时，笑我勤苦甚。曰吾与子然，同此一味静。

收功粥鱼底，笔墨有讥评。五年念此语，但见日月竞。

虽无蛾眉斧，亦有晏安鸩。斯人今何往，想作大树荫。

我走足欲茧，始学两鸟噤。君看齐声讴，何异众哭临。

繁红成春条，本自其天性。风雨颂繫之，不有十日盛。

人生亦作聊，共未免此病。乃知钁头通，已胜狗脚朕。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。